Συναγερμός σήμανε το απόγευμα της Πέμπτης στη Θεσσαλονίκη, όταν στο Νοσοκομείο ΑΧΕΠΑ εισήχθη εσπευσμένα ασθενής με συμπτώματα παρόμοια του κοροναϊού.

ADVERTISING

Σύμφωνα με τον διοικητή του Νοσοκομείου ΑΧΕΠΑ, Παναγιώτη Παντελιάδη, πρόκειται για άνδρα μέσης ηλικίας από την Κίνα. Ο άνδρας εισήχθη το μεσημέρι της Πέμπτης στο νοσοκομείο και αμέσως κινήθηκαν όλες οι προβλεπόμενες διαδικασίες.

Σύμφωνα με πληροφορίες που μετέδωσε ο ΣΚΑΪ, ο 60χρονος που είχε μπει σε καραντίνα στο Νοσοκομείο ΑΧΕΠΑ Θεσσαλονίκης, δεν φέρεται να έχει προσβληθεί από τον κοροναϊό, καθώς τα δείγματα από τις ιατρικές εξετάσεις του, βγήκαν αρνητικά από το Ινστιτούτο Παστέρ

Το πρωί της Παρασκευής αναμένονται οι επίσημες ανακοινώσεις από το Νοσοκομείο ΑΧΕΠΑ για το περιστατικό.

Αυτό, ήταν το πρώτο ύποπτο κρούσμα κοροναϊού που ελέγχεται στην Ελλάδα.